LIETUVOS RESPUBLIKOS

PRIENŲ RAJONO SAVIVALDYBĖS TARYBA

SPRENDIMAS

DĖL ŽEMĖS MOKESČIO LENGVATŲ

2017 m. gegužės 25 d. Nr. T3-149

Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu ir Lietuvos Respublikos žemės mokesčio įstatymo 8 straipsnio 2 dalies 3 punktu, Prienų rajono savivaldybės taryba n u s p r e n d ž i a:

1. Nustatyti 2017 metams neapmokestinamuosius žemės sklypų dydžius fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0–40 procentų darbingumo lygis arba kurie yra sukakę senatvės pensijos amžių ar yra nepilnamečiai (prie darbingų asmenų nepriskiriami mokyklų mokiniai ir aukštųjų mokyklų studentai, studijuojantys pagal dieninės ir nuolatinės studijų formų programas):

1.1. 0,15 ha mieste;

1.2. 1,0 ha kaimo vietovėje.

2. Sumažinti 70 proc. 2017 metų žemės mokestį žemės savininkams, kurių nuosavybės teise valdomos žemės naudojimo paskirtis – kita, žemės naudojimo būdas – vienbučių ir dvibučių gyvenamųjų pastatų teritorijos (330 kodas), daugiabučių gyvenamųjų pastatų ir bendrabučių teritorijos (331 kodas).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Alvydas Vaicekauskas